section_heading: O albumu
paragraph_text: Projekt je počeo kad je Dickinsonu bilo ponuđeno snimanje pjesme za film Strava u Ulici Brijestova 5: Dijete snova te je tako napisao "Bring Your Daughter... to the Slaughter". Surađujući s Janickom Gersom, budućim gitaristom Iron Maidena, Dickinson je počeo stvarati samostalni album koji je bio značajno različit od njegovih radova s Iron Maidenom zbog manje progresivnog hard rock stila. "Bring your Daughter..." nije se našao na izvornoj inačici uratka jer je Iron Maiden želio snimiti drugačiju verziju pjesme za svoj album No Prayer for the Dying iz 1990. godine. Pjesma je postala jedini singl grupe koji se našao na prvom mjestu ljestvice britanskih singlova.